Māris Gulbis (basketbolists)
Māris Gulbis (dzimis 1985. gada 4. oktobrī Rīgā) ir latviešu basketbolists, spēlē uzbrucēja pozīcijā. 2024. gadā pārstāv Latvijas Basketbola līgas (LBL) klubu VEF Rīga, taču visvairāk sezonu spēlējis BK Ventspils sastāvā. Pieckārtējs LBL čempions un divkārtējs Latvijas—Igaunijas Basketbola līgas čempions. Bijis Latvijas basketbola izlases spēlētājs. M. Gulbja jaunākais brālis Mārtiņš Gulbis arī ir spēlējis basketbolu, bet ātri izvēlējies kļūt par treneri. Šobrīd — Latvijas sieviešu izlases galvenais treneris, kā arī apstiprināts par VEF Rīga galveno treneri, būs treneris komandā, kurā spēlē viņa brālis. Sportisti ir arī abu brāļu vecāki: tēvs spēlējis basketbolu, bet māte Anita Gulbe bijusi volejboliste, pārstāvējusi PSRS izlasi.